Միլոշ Վելկովիչ

Միլոշ Վելկովիչ (, ), սերբ և շվեյցարացի ֆուտբոլիստ, Բրեմենի «Վերդերի» պաշտպան։ Սերբիայի ազգային հավաքականի խաղացող։ Աշխարհի 2018 թվականի առաջնության մասնակից։

Կարիերա

Ակումբային կարիերա 
Միլոշ Վելյկովիչն իր կարիերան սկսել է շվեյցարական «Բազելի» ֆուտբոլային ակադեմիայում։ 2011 թվականից խաղացել է «Տոտտենհեմ Հոտսպուրի» երիտասարդական կազմում։ 2014 թվականի ապրիլի 7-ին Միլոշն իր նորամուտն է նշել «Տոտտենհեմի» առաջին թիմում՝ «Սանդերլենդի» դեմ խաղում (5-1)՝ փոխարինելով Պաուլինիոյին։

2014 թվականի հոկտեմբերի 16-ին Վելկովիչը եռամսյա վարձակալությամբ տեղափոխվել է Չեմպիոնշիփի «Միդլսբրո» ակումբ։ Այստեղ իր նորամուտը նշել է դեկտեմբերի 6-ին «Միլուոլի» դեմ խաղում (5-1)։

2016 թվականի հունվարի 31-ին Վելկովիչը տեղափոխվել է գերմանական «Վերդեր», որի հետ կնքել է երեքուկես տարվա պայմանագիր։ Գործարքի գումարը կազմել է 300 հազար եվրո։

Միջազգային կարիերա 
2011 թվականին Վելկովիչը Սերբիայի մինչև 17 հավաքականի կազմում երեք հանդիպում է անցկացրել ՈՒԵՖԱ-ի 2012 թվականի Եվրոպայի պատանեկան առաջնության ընտրական փուլում։ Երկու տարի անց Միլոշն իր նորամուտն է նշել հաջորդ տարիքային հավաքականում՝ մինչև 19 տարեկան։ Նրա կազմում մասնակցել է Եվրոպայի 2013 թվականի առաջնությունում։ Նորամուտը նշել է ընտրական մրցաշարում և անցկացրել բոլոր երեք հանդիպումները։ Այնուհետև Սերբիան անցել է մրցման եզրափակիչ փուլ, և Վելկովիչը մասնակցել է իր թիմի բոլոր հինգ խաղերին։ Արդյունքում սերբերը դարձել են Եվրոպայի չեմպիոն, իսկ Միլոշը պարգևատրվել է մրցաշարի ոսկե մեդալով։

2015 թվականին Միլոշ Վելկովիչը հաղթել է Նոր Զելանդիայում կայացած մինչև 20 տարեկանների աշխարհի առաջնությունում։

Վիճակագրություն

Ազգային հավաքականում հանդիպումներ 

Ընդհանուր՝ անցկացրած հանդիպումներ՝ 3 / խփած գոլեր՝ 0, հաղթանակներ՝ 1, ոչ-ոքիներ՝ 1, պարտություններ՝ 1։

Նվաճումներ 

 Եվրոպայի մինչև 19 տարեկանների առաջնության հաղթող (1)՝ 2013
 Աշխարհի մինչև 20 տարեկանների առաջնության հաղթող (1)՝ 2015

Ծանոթագրություններ

Արտաքին հղումներ 

 
 
 

Վերդերի ֆուտբոլիստներ
Չառլտոն Ատլետիկի ֆուտբոլիստներ
Միդլսբրոյի ֆուտբոլիստներ
Տոտտենհեմ Հոտսպուրի ֆուտբոլիստներ
Սերբիայի հավաքականի ֆուտբոլիստներ
Շվեյցարացի ֆուտբոլիստներ
Սերբ ֆուտբոլիստներ
Ապրող անձինք
2018 թվականի ֆուտբոլի աշխարհի առաջնության մասնակիցներ
Պրեմիեր Լիգայի ֆուտբոլիստներ
Ֆուտբոլի պաշտպաններ
Բունդեսլիգայի ֆուտբոլիստներ
Անգլիական ֆուտբոլի լիգայի խաղացողներ
Անգլիայի լեգեոներ ֆուտբոլիստներ